text: মেঘালয় (ইংরেজি: Meghalaya)  উত্তর-পূর্ব ভারতের একটি রাজ্য। এই রাজ্যের উত্তর ও পূর্ব দিকে আসাম রাজ্য এবং দক্ষিণ ও পশ্চিম দিকে বাংলাদেশ রাষ্ট্র অবস্থিত। মেঘালয়ের রাজধানী শিলং। ব্রিটিশ ভারতের সময় একে "প্রাচ্যের স্কটল্যান্ড" বলা হতো।
  
  ভূগোল
  মেঘালয় উত্তর-পূর্ব ভারতের সেভেন সিস্টার রাজ্যগুলির অন্যতম । মেঘালয়ে অনেক নদী রয়েছে । এদের অধিকাংশই বৃষ্টিনির্ভর ও মৌসুমি হয় । মালভূমির টিলাগুলোর  উচ্চতা ১৫০ মিটার ( ৪৯০ ফুট) থেকে ১৯৬১ মিটার ( ৬৪৩৪ ফুট) রেঞ্জের।
  
  রাজনীতি
  ১৯৭০ সালে রাজ্যের গঠনের পর প্রারম্ভিক ১১ বছর অল পার্টি হিল লিডার্স কনফারেন্স দল ক্ষমতায় থাকে। তারপর বিভিন্ন মুখ্যমন্ত্রীর হাত ধরে প্রায় ৩৭ বছর ধরে ভারতীয় জাতীয় কংগ্রেস বেশিরভাগ সময় ক্ষমতায় রয়েছে।
  
  রাজ্যে ২টি লোকসভা আসন রয়েছে। একটি শিলং ও অপরটি তুরা। শিলং আসনটি ১৯৮৯ সাল থেকে ভারতীয় জাতীয় কংগ্রেস-এর দখলে রয়েছে। তুরা আসনটি ভারতীয় জনতা পার্টি নেতৃত্বাধীন এনডিএ-এর অন্যতম শরিক ন্যাশনাল পিপলস পার্টির দখলে রয়েছে।
  
  ২০১৩ সালে ভারতীয় জাতীয় কংগ্রেস জোট সরকার গঠন করে। ২০১৮-য় বিধানসভা নির্বাচন অনুষ্ঠিত হবে।
  
  জনসংখ্যার উপাত্ত
  ২০১৬ সালের তথ্যানুসারে জনসংখ্যা প্রায় ৩,২১১,৪৭৪ জন।
  
  ভাষা
  খাসি ভাষা ও গারো ভাষা এই রাজ্যের প্রধান দুই প্রচলিত ভাষা।
  
  ধর্ম
  মেঘালয় ভারতের তিনটি খ্রিষ্টান সংখ্যাগরিষ্ঠ রাজ্যের মধ্যে একটি।
  
  ১৮৩০ সালে বাপিস্ট ধর্মপ্রচারকরা এখানে খুব সক্রিয় হয়ে ওঠে। সেই সময় উপজাতিদের মধ্যে খ্রিস্ট ধর্ম ছড়িয়ে পরে। রাজ্যের ৭৫% মানুষ খ্রিস্টধর্মের অনুগামী।
  
  জেলাসমূহ 
  
  মেঘালয়ে সাম্প্রতিককালে ১১টি জেলা রয়েছে। সেগুলো হচ্ছেঃ
  
  জৈন্তিয়া পাহাড়:
  পশ্চিম জৈন্তিয়া পাহাড় জেলা (জাওয়াই)
  পূর্ব জৈন্তিয়া পাহাড় জেলা (Khliehriat)
  
  খাসি পাহাড় বিভাগ:
  পূর্ব খাসি পাহাড় জেলা (শিলং)
  পশ্চিম খাসি পাহাড় জেলা (নংস্তৈন)
  দক্ষিণ পশ্চিম খাসি পাহাড় জেলা (Mawkyrwat)
  রী ভোঈ জেলা (নংপো)
  
  গারো পাহাড় বিভাগ:
  উত্তর গারো পাহাড় জেলা (রেসুবেলপাড়া)
  পূর্ব গারো পাহাড় জেলা (উইলিয়ামনগর)
  দক্ষিণ গারো পাহাড় জেলা (বাঘমারা)
  পশ্চিম গারো পাহাড় জেলা (তুরা)
  দক্ষিণ পশ্চিম গারো পাহাড় জেলা (আমপাতি)
  
  শিক্ষা ব্যবস্থা
  
  কারিগরি
   ন্যাশনাল ইনস্টিটিউট অফ টেকনোলজি, শিলং
  
  ব্যাবস্থাপনা
   রাজীব গান্ধী ইন্ডিয়ান ইনস্টিটিউট অফ ম্যানেজমেন্ট, শিলং
  
  অন্যান্য
   ন্যাশানাল ইনস্টিটিউট অফ ফ্যাশন টেকনোলজি, শিলং
  
  পরিবহণ
  পর্বত সংকুল হওয়ায় এই রাজ্যে ভালো পরিবহন ব্যবস্থা গড়ে ওঠেনি।
  
  আকাশপথে
  শিলং বিমানবন্দর রাজ্যের প্রধান ও বৃহত্তম বিমানবন্দর। এর রানওয়ে মাত্র ১.৮ কিমি লম্বা।
  
  রেলপথে
  বর্তমানে আসাম সীমান্তবর্তী রাজ্যের উত্তর পশ্চিমে উত্তর গারো পাহাড় জেলা-র মেন্দিপাথর পর্যন্ত রেলপথ বিস্তৃত হয়েছে।
  
  তথ্যসূত্র
  
  বিষয়শ্রেণী:ভারতের রাজ্য ও কেন্দ্রশাসিত অঞ্চল
  বিষয়শ্রেণী:সাতবোনী রাজ্য
title: মেঘালয়